laion/Wikipedia-Exotic huggingface dataset:
נוויד נגהבאן

נוויד נגהבאן (בפרסית: نوید نگهبان, באנגלית: Navid Negahban; נולד ב-2 ביוני 1968) הוא שחקן איראני-אמריקאי. נגהבאן נולד בעיר משהד שבאיראן. אביו היה מנהל בנק ואמו מורה ומנהלת בית ספר. הוא עלה על בימת התיאטרון בגיל שמונה. הוא עזב את איראן ב-1985 כשהיה בן 17 לטורקיה ולאחר מכן היגר לגרמניה, שם חי כשמונה שנים ועסק בתיאטרון ולאחר מכן ב-1993 עבר לארצות הברית.. הוא דובר אנגלית, גרמנית ופרסית. הוא גם החל ללמוד צרפתית עבור תפקידו בסדרה "לגיון". בשנת 2000 קיבל את תפקיד המשחק הראשון שלו בפרק של סדרת המדע-בדיוני "הרואה ואינו נראה" אשר שודרה בחברת הכבלים אמריקאית Syfy. לאחר מכן, נגהבאן שיחק בסדרות "המגן", "הבית הלבן", "CSI: מיאמי" ו-"24" בתפקידי משנה. בשנת 2006 השתתף במותחן "שבורה" בכיכובה של הת'ר גראהם. בשנת 2007 שיחק בסרט "מלחמתו של צ'ארלי וילסון". בשנת 2009 גילם את התפקיד ראשי של עלי בסרט הדרמה "סקילתה של סוראיה M", וגילם את מוראד בסרט המתח הפסיכולוגי "אחים" המווה רימייק לסרט הדני משנת 2004, "Brødre" מאת הבמאית סוסנה בייר, אשר עלילתו מתרחשת במלחמת אפגניסטן. עוד באותה שנה שיחק בסרט הקצר "Liberation"; נגהבאן זכה בפרס השחקן הטוב ביותר בפרס פסטיבל הקולנוע האיראני נור (Noor Iranian Film Festival) עבור משחקו. בשנת 2011 שיחק בשתי העונות הראשונות של הסדרה "הומלנד" בתפקיד "אבו נאזיר", בכיר באל-קאעידה. בשנת 2013 גילם את ראשיד בסרט "מילים ותמונות", ושיחק בסרט "The Power of Few" לצד כריסטופר ווקן וכריסטיאן סלייטר. בשנת 2015 שיחק בסרט הישראלי של יובל דלשד, "באבא ג'ון" דובר הפרסית והעברית, בתפקיד יצחק אב המשפחה. בשנת 2016 שיחק וגילם את הרופא הסורי סוהיל נג'אר (אנ') בסרט הדרמה הפסיכולוגי "הנס של סוזנה" (אנ') המבוסס על האוטוביוגרפיה של סוזאנה קהאלאן (אנ'), "Brain on Fire: My Month of Madness" משנת 2012 שהפך במהרה לרב-מכר בניו יורק טיימס. בשנת 2018 שיחק בסרט הפעולה "12 לוחמים" (אנ') בתפקיד עבדול רשיד דוסתם (אנ'). בשנת 2019 השתתף בסרט הלייב אקשן שביים גאי ריצ'י, "אלאדין" בתור הסולטאן. בשנת 2020 שיחק בתוכנית הטלוויזיה הישראלית "טהרן" בתפקיד מסעוד טבריזי, סוכן תיירות המשתף פעולה עם "המוסד". בשנת 2022 החל לגלם את קלוד, דוכס גיז בסדרת הדרמה התקופתית "The Serpent Queen" של רשת Starz. בשנת 2023 שיחק בסרט הפעולה האמריקאי "קנדהאר" בכיכובו של ג'רארד באטלר שעלילתה מתרחשת באיראן של ימינו. באותה שנה שיחק בסדרה הישראלית-אמריקאית "רוחות ביירות" שיצרו אבי יששכרוף ליאור רז עבור רשת שואוטיים. הוא גילם את הגנרל האיראני עלי-רזא עסגרי בסדרה המגוללת את פרשת חיסולו של המחבל הלבנוני עימאד מורנייה. מדיה וקבצים בנושא נוויד נגהבאן בוויקישיתוף אתר האינטרנט הרשמי של נוויד נגהבאן נוויד נגהבאן, ברשת החברתית אקס (טוויטר) נוויד נגהבאן, במסד הנתונים הקולנועיים IMDb (באנגלית) נוויד נגהבאן, באתר "אידיבי", מאגר הידע העברי לקולנוע ישראלי ועולמי דודי כספי, "כשנחתתי בישראל, הרגשתי שהגעתי הביתה", באתר ישראל היום, 25 ביוני 2020 אמיר קמינר, מצא את ההומלנד שלו בישראל, באתר "ידיעות אחרונות", 14 באוקטובר 2015 ABU NAZIR, בארכיון האינטרנט, מתוך אתר .sho.com
ביי (יועץ)

בּיי או בֵּיָיה, המכונה גם רעמסס חמינטרו, (נפטר בשנת 1192 לפני הספירה) היה פקיד חשוב במצרים העתיקה, ביי שמקורו מאזור סוריה או כנען, עלה לגדולה והפך בחשיבותו שני רק לסתי השני. ישראל קנוהל מזהה אותו עם דמותו של יוסף המקראי. חשיבותו של ביי מובהקת על ידי העובדה כי ניתנה לו רשות, ייתכן על ידי סתי השני, אך ככל הנראה על ידי סיפתח, לבנות קבר משלו בעמק המלכים במצרים (KV13). קברו הוקם בבירור כחלק משלישייה של קברים, כולל זה של הפרעה סיפתח והמלכה תאוסרת זו הייתה פריבילגיה חסרת תקדים, שכדומה לעיתים רחוקות הוענקה לפקידים, על אחת כמה וכמה זרים (אם כי התרחשו חריגים קודמים, כמו זו של יויה). יכול להיות שהקבר הוענק לביי הוענק הקבר הזה מכיוון שהיה קרוב לאמו של סיפתח, פילגש כנענית של סתי השני. בעבר היסטוריונים זיהו את ביי כדמות איזרו (אנ') מנהיג זר מקומי ששלט בסוף השושלת ה-19 וניסה להפוך עצמו לפרעה אך גורש לבסוף בידי סת נ אחת' אבי השושלת ה-20. בשנת 2000 פרסם פייר גרנדה (אנ') על תגלית חדשה של אוסטרקון בו נכתב כי ביי הוצא להורג לקראת שנתו החמישית של סיפתח. עדות זו סותרת את זיהויו עם איזרו שכנראה היה זר אחר שניסה להשתלט על הממלכה. ישראל קנוהל, מזהה את בייה עם יוסף המקראי כאשר הוא רואה חפיפה בין העדויות הארכאולוגיות והסיפור במקראי. ביי כמו יוסף הם נתינים זרים במצריים שהגיעו מאזור כנען או סביבתה בתקופה של רעב גדול. שניהם הגיעו לדרגה רמה מאוד בשלטון, מקרה כמעט חסר תקדים לאדם זר במצריים. שמו של ביי במכתבים מאוגרית הוא בייה, כלומר ב (עזרת) ייה (השם). מבחינה כרונולוגית ביי מאחר את התאריך המקובל לירידת בני ישראל למצריים, אך קנוהל פותר זאת בכך שלדעתו עדויות מראות שבני ישראל שהו במצרים 40 שנה ולא ארבע מאות שנה לפי המקרא ויצאו ממצריים ביחד עם צבאו המובס של איזרו. נדב שרגאי, פעם קראו לנו יעקבאל, באתר ישראל היום, 29 במרץ 2018
קורפוס המילואים הראשון (האימפריה הגרמנית)

קורפוס המילואים הראשון (בגרמנית: I. Reserve-Korps) היה קורפוס בצבא הקיסרות הגרמנית, אשר לחם במלחמת העולם הראשונה ופורק עם סיומה. הקורפוס הוקם ב-2 באוגוסט 1914 כחלק מהגיוס הגדול בתחילת מלחמת העולם הראשונה ונועד להוות יחידת גיבוי לקורפוס ה-1. כמפקדו הראשון מונה אוטו פון בלו, והיחידות בו היו פחות איכותיות מאשר בקורפוסים הסדירים, והוא הוצב באזור קניגסברג. ב-20 באוגוסט 1914 לחם הקורפוס באגף הימני של הארמייה השמינית מול צבא האימפריה הרוסית בקרב גומבינן במסגרת החזית המזרחית. בהמשך לחם הקורפוס בקרב טננברג, ובנובמבר 1914 הוא לחם כחלק מהארמייה התשיעית במהלך הקרב על הוויסלה. הקורפוס השתתף במתקפת גורליצה-טרנוב, ובספטמבר 1916 הועבר לרומניה, שם לחם כחלק מהארמייה האוסטרית הראשונה. עם סיום המלחמה ברומניה הועבר הקורפוס לחזית המערבית, שם לחם במהלך מתקפת האביב כחלק מהארמייה ה-18. לאחר מכן לחם הקורפוס במתקפת מאה הימים כחלק מהארמייה השלישית, ועם סיום המלחמה פורק הקורפוס. אוטו פון בלו (2 באוגוסט 1914–7 בנובמבר 1914) קורט פון מורגן (8 בנובמבר 1914–23 באוגוסט 1918) ריכרד ולמן (24 באוגוסט 1917–19 בינואר 1919) הקורפוסים של הצבא הקיסרי במהלך מלחמת העולם הראשונה באתר Die höchsten Kommandostellen des Heeres (בגרמנית)
ממותה רומנוס

ממותה רומנוס (שם מדעי: Mammuthus rumanus) היא מין של ממותה, אשר התקיימה באירופה של סוף הפליוקן לפני 3.5–2.6 מיליון שנה. המאובנים שלה נמצאו במספר אזורים מבריטניה עד רומניה, אך בעיקר במזרח אירופה. היא הוגדרה ב-1924 וקיבלה את שמה על שם התגלותה ברומניה. לא ידוע הרבה על מקורות הממותה אך היא שייכת למינים המוקדמים יותר של הסוג, קרובה לשני המינים האפריקאים: ממותה אפריקנית וממותה דרום אפריקנית. היא נחשבת לאחת הראשונות מהממותות שהגיעו לאירואסיה ונראה שהיגרה דרך הלבנט מאפריקה. מאובניה מרמזים על כך שהייתה קטנה יחסית ואולי הייתה מאבותיה של הממותה הגמדית: ממותת כרתים גמדית ושל ממותות נוספות שחיו באירופה ובמזרח התיכון. Victoria L. Herridge, Adrian M. Lister, Extreme insular dwarfism evolved in a mammoth, Proceedings of the Royal Society B: Biological Sciences 279, 2012-08-22, עמ' 3193–3200 doi: 10.1098/rspb.2012.0671 Georgi N. Markov, Mammuthus rumanus, early mammoths, and migration out of Africa: Some interrelated problems, Quaternary International, Mammoths and their Relatives 2: Biotopes, Evolution and Human Impact V International Conference, Le Puy-en-Velay, 2010 276-277, 2012-10-25, עמ' 23–26 doi: 10.1016/j.quaint.2011.05.041
לקסוס RC

לקסוס RC (ביפנית: レクサス・RC, באנגלית: Lexus RC) היא מכונית ספורט מפוארת בתצורת קופה מתוצרת חטיבת רכבי היוקרה לקסוס, בבעלות יצרנית הרכב היפנית טויוטה אשר מיוצרת מאוקטובר 2014. "RC 200t". "RC 350". "RC 300h". "RC F". "RC F Track Edition" (ממרץ 2019). "RC F GT3". "RC F GT500". "RC F GT3 GT Daytona" (משנת 2016). מספר נוסעים: 2+2. 2 דלתות - קופה. מנוע קדמי. סוגי הנעות: הנעה אחורית 4x2, הנעה כפולה 4x4. קיבולת תא מטען אחורי - 360 ליטר. קיבולת מכל דלק - 66 ליטר. באוגוסט 2018 הוצגו דגמי "לקסוס RC" לאחר מתיחת פנים. תאוצה בין 0–100 קמ"ש היא 7.5 שניות (דגם מנוע 1,998 סמ"ק). תאוצה בין 0–100 קמ"ש היא 8.6 שניות (דגם הנעה היברידית, מנוע בנזין 2,494 סמ"ק + מנוע חשמלי) תאוצה בין 0–100 קמ"ש היא 6.3 שניות (דגם מנוע 3,456 סמ"ק). תאוצה בין 0–100 קמ"ש היא 4.5 שניות (דגם מנוע 4,969 סמ"ק). "לקסוס RC" דגם 200t "לקסוס RC" דגם "RC300h F SPORT", שנת 2014 - מבט לתא הנהג ולוח מחוונים "לקסוס RC F", שנת 2019 לקסוס לקסוס HS לקסוס CT מדיה וקבצים בנושא לקסוס RC בוויקישיתוף אתר האינטרנט הרשמי של לקסוס RC (באנגלית אמריקאית) לקסוס RC, סרטון באתר יוטיוב לקסוס RC, סרטון באתר יוטיוב לקסוס RC, סרטון באתר יוטיוב "לקסוס RC" topgear.com/car-reviews/lexus/rc "לקסוס RC", שנת 2020 caranddriver.com/lexus/rc "לקסוס RC" lexus.com/models/RC/specifications/rc-350 "לקסוס RC" קופה שנת 2020 lexus.com/models/RCF "לקסוס RC", שנת 2019 cars.com/research/lexus-rc_350-2019
קורפוס המילואים השני (בוואריה)

קורפוס המילואים הבווארי השני (בגרמנית: II. Königlich Bayerisches Reserve-Korps) היה קורפוס בצבא הקיסרות הגרמנית, אשר לחם במלחמת העולם הראשונה ופורק עם סיומה. הקורפוס הוקם בדצמבר 1914 כחלק מהגל השני של הגיוס במלחמת העולם הראשונה, והועמד תחת פיקודו של פליקס פון בותמר. הקורפוס כלל את דיוויזיות המילואים הבוואריות ה-6 וה-8. הקורפוס השתתף בקרבות בחזית המזרחית, ובכלל זה במתקפת גורליצה-טרנוב. ב-8 ביולי 1915 הפך הקורפוס לארמיית הדרום. הקורפוסים של הצבא הקיסרי במהלך מלחמת העולם הראשונה באתר Die höchsten Kommandostellen des Heeres (בגרמנית)
קורפוס המילואים השלישי (האימפריה הגרמנית)

קורפוס המילואים השלישי (בגרמנית: III. Reserve-Korps) היה קורפוס בצבא הקיסרות הגרמנית, אשר לחם במלחמת העולם הראשונה ופורק עם סיומה. הקורפוס הוקם ב-2 באוגוסט 1914 כחלק מהגיוס הגדול בתחילת מלחמת העולם הראשונה ונועד להוות יחידת גיבוי לקורפוס ה-3. כמפקדו הראשון מונה הנס פון בזלר, והיחידות בו היו פחות איכותיות מאשר בקורפוסים הסדירים. הקורפוס היה חלק מהארמייה הראשונה ולחם בחזית המערבית. הקורפוס נטל חלק בקרבות מונס ולה קאטו, והשתתף במצור על אנטוורפן. לאחר כניעת אנטוורפן לחם הקורפוס בקרב איפר הראשון במסגרת הארמייה הרביעית. באביב 1915 הועבר הקורפוס לחזית המזרחית, וניהל בהצלחה את המצור על נובוגאורגייבסק. באביב 1916 השתתף הקורפוס במתקפת אגם נארוץ', וביולי 1917 הוא השתתף בבלימת מתקפת קרנסקי הרוסית. באוקטובר 1918 הועבר הקורפוס לחזית המערבית, שם לחם במתקפת מאה הימים כחלק מהארמייה הרביעית, ועם סיום המלחמה פורק הקורפוס. הנס פון בזלר (2 באוגוסט 1914–24 באוגוסט 1915) אדולף פון קרלוביץ (24 באוגוסט 1915–7 באוגוסט 1917) אלפרד פון בקמן (8 באוגוסט 1917–4 בספטמבר 1917) אנטול פון ברדוב (5 בספטמבר 1917–24 בפברואר 1919) הקורפוסים של הצבא הקיסרי במהלך מלחמת העולם הראשונה באתר Die höchsten Kommandostellen des Heeres (בגרמנית)
Suckless.org

suckless.org היא קהילה של מתכנתים העובדים על מיזמי תוכנה חופשית עם דגש על מינימליזם, בהירות וחסכנות בתכולות מיותרות. עקרון מנחה עיקרי במיזמי הקבוצה הוא פילוסופיית יוניקס, לפיה "כל כלי צריך לעשות דבר אחד, ולעשות אותו טוב". קהילת suckless הוקמה על ידי אנסלם ר' גרבה מגרמניה בשנת 2002 עקב התנגדותו לזרם המקובל בתעשיית התוכנה באותם הימים לפתח תוכנות מורכבות, איטיות ובעלות תכולות מרובות. לפי הפילוסופיה של suckless, איכות תוכנה אינה צריכה להימדד במספר שורות הקוד המרכיבות אותה. מוצרים של suckless תואמים את הפילוסופיה של KISS. dwm - מנהל חלונות dmenu - מחולל תפריטים מבוסס מקלדת ii - לקוח IRC sbase - אוסף כלי Unix בסיסיים surf - דפדפן אינטרנט wmii - מנהל חלונות st - אמולטור מסוף תוכנית 9 ממעבדות בל מדיה וקבצים בנושא Suckless.org בוויקישיתוף אתר האינטרנט הרשמי של Suckless.org Subreddit software that sucks less | suckless.org software that sucks less, suckless.org
סיזיפוס (טרגדיה)

סיזיפוס הוא טרגדיה, כנראה מאת המדינאי והמשורר היווני קריטיאס (אך יש המייחסים יצירה זו לאוריפידס), ממנה נשמר רק קטע אחד. הקטע נשמר בכתביו של הפילוסוף הרומאי סקסטוס אמפיריקוס. המשורר טוען בקטע זה (דרך הגיבור "הנוכל") כי האלים בני האלמוות אינם אלא תרמית, שנוצרה בידי אדם חכם כדי לכפות התנהגות ראויה על ההמונים, שיאמינו כי האלים רואים את כל מעשיהם, גם אלו שנעשים בסתר, ואף מודעים למחשבותיהם. תרגום הקטע לעברית בידי אהרן שבתאי הופיע כנספח ד' (עמ' 156–157) בתרגומו של שבתאי למדיאה מאת אוריפידס (הוצאת שוקן, 1983). אוריפידס, תרגום: אהרן שבתאי, מדיאה, תל-אביב: הוצאת שוקן, 1983, עמ' 115 (בהערות השוליים מאת אהרן שבתאי) ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
קורפוס המילואים הרביעי (האימפריה הגרמנית)

קורפוס המילואים הרביעי (בגרמנית: IV. Reserve-Korps) היה קורפוס בצבא הקיסרות הגרמנית, אשר לחם במלחמת העולם הראשונה ופורק עם סיומה. הקורפוס הוקם ב-2 באוגוסט 1914 כחלק מהגיוס הגדול בתחילת מלחמת העולם הראשונה ונועד להוות יחידת גיבוי לקורפוס ה-4. כמפקדו הראשון מונה הנס פון גרונאו, והיחידות בו היו פחות איכותיות מאשר בקורפוסים הסדירים. הקורפוס היה חלק מהארמייה הראשונה ולחם בחזית המערבית. הקורפוס נטל חלק בקרבות מונס, לה קאטו, ובקרב על המארן. בשנת 1915 השתתף הקורפוס במערכה לכיבוש סרביה, ולאחר מכן לחם בחזית המזרחית וברומניה. באביב 1918 הועבר הקורפוס לחזית המערבית, שם לחם במתקפת האביב כחלק מהארמייה ה-18, ולאחר מכן לחם במתקפת מאה הימים כחלק מהארמייה השנייה, ועם סיום המלחמה פורק הקורפוס. הנס פון גרונאו (2 באוגוסט 1914–10 בספטמבר 1915) ארנולד פון וינקלר (11 בספטמבר 1915–24 במרץ 1916) ריכרד פון קונטה (21 ביולי 1916–20 בדצמבר 1918) הקורפוסים של הצבא הקיסרי במהלך מלחמת העולם הראשונה באתר Die höchsten Kommandostellen des Heeres (בגרמנית)
קורפוס המילואים ה-41 (האימפריה הגרמנית)

קורפוס המילואים ה-41 (בגרמנית: XXXXI. Reserve-Korps) היה קורפוס בצבא הקיסרות הגרמנית, אשר לחם במלחמת העולם הראשונה ופורק עם סיומה. הקורפוס הוקם ב-24 בדצמבר 1914 כחלק מהגל השני של הגיוס במלחמת העולם הראשונה, כמפקדו הראשון מונה הרמן פון פרנסואה, והוא כלל את דיוויזיות המילואים ה-81 וה-82. לאחר שהות קצרה בחזית המערבית, הועבר הקורפוס לחזית המזרחית והוצב תחת פיקוד הארמייה ה-11. ב-14 במאי 1915 לחם הקורפוס במתקפת גורליצה-טרנוב, ובהמשך כבש את למברג. ב-11 בספטמבר 1915 מונה הנס פון גרונאו למפקד הקורפוס, במקום ארנולד פון וינקלר שהחליפו בפיקוד על קורפוס המילואים ה-4. הקורפוס לחם בחזית המזרחית תחת פיקוד ארמיית הבוג, וב-20 בספטמבר 1915 הפך הקורפוס לפלגת הארמייה גרונאו. ב-27 במרץ 1918 פורקה פלגת הארמייה, אולם הקורפוס המשיך להילחם, ועם סיום המלחמה פורק הקורפוס. הרמן פון פרנסואה (24 בדצמבר 1914–29 ביוני 1915]) ארנולד פון וינקלר (29 ביוני 1915–11 בספטמבר 1915) הנס פון גרונאו (11 בספטמבר 1915–סוף נובמבר 1918) הקורפוסים של הצבא הקיסרי במהלך מלחמת העולם הראשונה באתר Die höchsten Kommandostellen des Heeres (בגרמנית)
קבוצת הארמיות בהן

קבוצת הארמיות בהן (בגרמנית: Heeresgruppe Boehn) הייתה קבוצת ארמיות של צבא הקיסרות הגרמנית שפעלה בחזית המערבית בפיקודו של מקס פון בהן, בין 12 באוגוסט 1918 ל-8 באוקטובר 1918 במהלך מלחמת העולם הראשונה. הארמייה התשיעית (בפיקוד גאורג פון דר מרוויץ, ואחריו אדולף פון קרלוביץ) (עד 18 בספטמבר) הארמייה השנייה (בפיקוד אדולף פון קרלוביץ) הארמייה ה-18 (בפיקוד אוסקר פון הוטייה) Die Deutschen Heeresgruppen im Ersten Weltkrieg : Die deutschen Heeresgruppen Teil 1, Erster Weltkrieg
ממותה למרמוראי

ממותה למרמוראי המכונה ממותה סרדינאית (שם מדעי: Mammuthus lamarmorai) היא מין של ממותה ממשפחת הפיליים, שחייה במשך הפליסטוקן באי סרדיניה, לפני 450,000-40,000 שנה. הממותה הוגדרה ב-1883 בידי החוקר השווייצרי צ'ארלס עמנואל פורסיית' מיג'ור (אנ'). ממותה זו קרויה על שם החייל והזואולוג האיטלקי אלברטו דלה מרמורה (אנ'). המאובנים של ממותה זו היו נדירים וחלקיים והם התגלו במערב האי סרדיניה, בעיקר ממחוז Gonnesa ובעמק ריו מורימנטה, שם הממצאים הגיעו מאבני קונגלומרט טירני. ממצאים אלה כללו שרידי גפיים, עמוד שדרה ושרידי חטים. הללו השתייכו כנראה לפרט אחד. נמצאו שרידי שיניים טוחנות ואולי גם זרוע על יד העיר אוריסטאנו, טוחנות נוספות שהתגלו בסאסארי ומספר שיניים רבות מתקופה יותר קדומה התגלו בסמוך לאלגרו במשקעים נמוכים יותר. הממותה עברה גמדיות איים והייתה קטנה מכל הממותות למעט מממותת כרתים הגמדית מהאי כרתים. נמצאו עצמות וממצאי שיניים רבות אך לא שלד שלם שלה. רוב השיניים הטוחנות הגיעו לאורך 13 ס"מ ורוחב 6.5 ס"מ ועצם הזרוע של ממותה זו הגיע לאורך 45 ס"מ. גובה כתפיה הגיע עד 1.4 מטר ומשקלה הגיע ל-550 ק"ג בלבד. ככל הנראה היא הייתה קרובה למינים ממותה דרומית או ממותת הערבות, אשר חיו באירואסיה במהלך הפליסטוקן. הקשר לממותה המוכרת - ממותה צמרית אינו קשור מאוד מאחר שהיא התפתחה עד סוף הפליסטוקן. היא הגיעה לאיים כנראה על גשר יבשתי שנעלם ואולי הייתה קשורה לאיים נוספים בים התיכון כמו סיציליה או מלטה ואולי אף לאיטליה. מדיה וקבצים בנושא ממותה למרמוראי בוויקישיתוף ממותה למרמוראי, באתר GBIF (באנגלית)
אגם ביוור (אנטארקטיקה)

אגם ביוור (באנגלית: Beaver Lake) הוא אגם קפוא (מכוסה קרח) בהרי הנסיך צ'ארלס, שבאנטארקטיקה. אורכו של האגם 11 קילומטרים ורוחבו 8 קילומטרים. מדף הסלע פלגסטון גובל באגם מדרום וחצי האי ג'טי גובל באגם ממזרח. האגם ממוקם 27 קילומטרים מזרחית - דרומית-מזרחית מרכס אראמיס שבהרי הנסיך צ'ארלס. האגם התגלה על ידי משלחת החקר האנטארקטית הלאומית של אוסטרליה בשנת 1956. המשלחת הקימה מחנה מחקר בסמוך לאגם בספטמבר 1957, ואגם הקרח שימש כמנחת עבור מטוסי הביוור (de Havilland Canada DHC-2 Beaver) של המשלחת. האגם נקרא על שם המטוסים ששימשו את המשלחת. אגם ביוור באתר הסקר הגאולוגי של ארצות הברית אגם ביוור באתר הגאזט האנטארקטי המשווה SCAR של ממשלת אוסטרליה תצלומי אוויר של אגם ראדוק, אגם ביוור וערוץ פאגודרומה מידע גאוגרפי והיסטורי
אננקוס

אננקוס (שם מדעי: Anancus; מיוונית: "an" - רחב, מלטינית: "ancus" - מעוקל. כלומר: "עיקול רחב", שם המתייחס למבנה השיניים) הוא סוג של פילאי נכחד, אשר חי במשך הנאוגן עד הפליסטוקן שלפני 7-1.8 מיליון שנה מהיום. המאובנים שלו התגלו ברחבי אפריקה (בדרום ומזרח היבשת), אירופה (בבולגריה, יוון, ספרד, איטליה, מולדובה, רומניה, סלובקיה, סלובניה, אוקראינה וצרפת) ואסיה (בהודו, טורקיה וקזחסטן). הוא הוגדר לראשונה ב-1855 ובסוג הוגדרו מינים רבים. במראהו פילאי זה היה קרוב לבני משפחת הגומפותריומיים והשתייך למשפחה ובהמשך הועבר למשפחת הפיליים הקיימים. כיום (החל מ-2009) מקבצים אותו תחת משפחה חדשה בשם אננקידיים, אף שיש המסווגים אותו כחלק מהגומפתריומים עד היום. האננקוס דמה יחסית לפיל מודרני והגיע לגובה 3 מטרים בכתפיים ולמשקל של 5 טון בממוצע. ואולם הרגליים שלו היו די קצרות ומבנה החטים שלו היו ארוכים מאוד - עד 4 מטרים והיו ישרים בשיפוע כלפי מטה. ייתכן כי שימשו לפיל זה כהגנה. מבנה שיניו מרמז שהוא ניזון מליחוך עלים של שיחים ועצים ולא ניזון מעשב. הדבר התאים במהלך רוב המיוקן והפליוקן אך נראה שבפליסטוקן הערבות השופעות פינו את מקומם לשטחי עשב יבשים יותר ואולי הדבר הוביל להכחדתו. מדיה וקבצים בנושא אננקוס בוויקישיתוף אננקוס, באתר האנציקלופדיה של החיים (באנגלית) אננקוס, באתר GBIF (באנגלית)
אגם ביוור

האם התכוונתם ל... אנטארקטיקה אגם ביוור (אנטארקטיקה) – אגם בהרי הנסיך צ'ארלס שבאנטארקטיקה ארצות הברית אגם ביוור (ארקנסו) – אגם במדינת ארקנסו שבארצות הברית אגם ביוור (אינדיאנה) – אגם במדינת אינדיאנה שבארצות הברית אגם ביוור (קנטקי) – אגם במדינת קנטקי שבארצות הברית אגם ביוור (מינסוטה) – אגם במדינת מינסוטה שבארצות הברית אגם ביוור (מונטנה) – אגם במדינת מונטנה שבארצות הברית אגם ביוור (נבאדה) – אגם במדינת נבאדה שבארצות הברית אגם ביוור (ניו יורק, המילטון) – אגם במחוז המילטון במדינת ניו יורק שבארצות הברית אגם ביוור (ניו יורק, לואיס) – אגם במחוז לואיס במדינת ניו יורק שבארצות הברית אגם ביוור (דקוטה הצפונית) – אגם במדינת דקוטה הצפונית שבארצות הברית אגם ביוור (טקסס) – אגם במדינת טקסס שבארצות הברית אגם ביוור (דקוטה הדרומית, מינהאהא) – אגם במחוז מינהאהא במדינת דקוטה הדרומית שבארצות הברית אגם ביוור (דקוטה הדרומית, יאנקטון) – אגם במחוז יאנקטון במדינת דקוטה הדרומית שבארצות הברית אגם ביוור (וושינגטון, קלאלאם) – אגם במחוז קלאלאם במדינת וושינגטון שבארצות הברית אגם ביוור (וושינגטון, קינג) – אגם במחוז קינג במדינת וושינגטון שבארצות הברית קנדה אגם ביוור (אלברטה) – אגם בפרובינציית אלברטה שבקנדה אגם ביוור (מונטריאול) – אגם בעיר מונטריאול (בפסגת הר רויאל) בפרובינציית קוויבק שבקנדה אגם ביוור (קולומביה הבריטית, פארק סטנלי) – אגם בפארק סטנלי בפרובינציית קולומביה הבריטית שבקנדה אגם ביוור (קולומביה הבריטית, פארק אלק/ביוור) – אגם בפארק אלק/ביוור בפרובינציית קולומביה הבריטית שבקנדה אגם ביוור (נובה סקוטיה, אנאפוליס) – אגם במחוז אנאפוליס בפרובינציית נובה סקוטיה שבקנדה אגם ביוור (נובה סקוטיה, הליפקס) – אגם במחוז הליפקס בפרובינציית נובה סקוטיה שבקנדה אגם ביוור (נובה סקוטיה, אינוורנס) – אגם במחוז אינוורנס בפרובינציית נובה סקוטיה שבקנדה אגם ביוור (נובה סקוטיה, פיקטו) – אגם במחוז פיקטו בפרובינציית נובה סקוטיה שבקנדה אגם ביוור (נובה סקוטיה, קווינס) – אגם במחוז קווינס בפרובינציית נובה סקוטיה שבקנדה אגם ביוור (נובה סקוטיה, בארינגטון) – אגם במחוז בארינגטון בפרובינציית נובה סקוטיה שבקנדה אגם ביוור (נובה סקוטיה, ויקטוריה) – אגם במחוז ויקטוריה בפרובינציית נובה סקוטיה שבקנדה אגם ביוור (נובה סקוטיה, יארמות') – אגם במחוז יארמות' בפרובינציית נובה סקוטיה שבקנדה אגם ביוור (ססקצ'ואן) – אגם בפרובינציית ססקצ'ואן שבקנדה
סייפרוס איירווייז

האם התכוונתם ל... סייפרוס איירווייז (1947) – נוסדה בשנת 1947 הייתה חברת התעופה הלאומית של קפריסין, ופשטה את הרגל. סייפרוס איירווייז (2016) – נוסדה בשנת 2016 חברה קפריסאית הפועלת מנמל התעופה בלרנקה, החברה לקחה את שמה מהחברה שפשטה רגל סייפרוס איירוויז.
הבאנה לאבס

שגיאות פרמטריות בתבנית:חברה מסחרית שימוש בפרמטרים מיושנים [ אנשי מפתח ] הבאנה לאבס בע"מ (באנגלית: .Habana Labs Ltd) היא חברה ישראלית העוסקת בפיתוח מעבדים ליישומי בינה מלאכותית. החברה הוקמה בשנת 2016 על ידי אביגדור וילנץ, יו"ר דירקטוריון החברה והמשקיע הראשון בה, דוד דהן, מנכ"ל החברה ורן חלוץ. החברה גייסה 120 מיליון דולר ממשקיעים פרטיים ומקרנות הון סיכון. מטה החברה נמצא בקיסריה, והיא מחזיקה מרכזי פיתוח גם בגדנסק, שבפולין ובסן חוזה, שבקליפורניה. החברה פיתחה שני מעבדים ליישומי בינה מלאכותית: גויה - מעבד הסקה שהוכרז בספטמבר 2018 ולו יכולת ניתוח וזיהוי של 15,000 תמונות בשנייה, והוא משמש ביישומי בינה מלאכותית נוספים כגון תרגום מכונה. כלי פיתוח התוכנה שנלווה למעבד מתממשק עם סביבות הבינה המלאכותית TensorFlow ו-ONNX (Open Neural Network Exchange). גאודי - מעבד למידה עמוקה שהוכרז ביוני 2019. בדצמבר 2019 נמכרה החברה לחברת אינטל האמריקאית תמורת שני מיליארד דולר במזומן. אתר האינטרנט הרשמי של הבאנה לאבס (באנגלית) הבאנה לאבס, ברשת החברתית פייסבוק הבאנה לאבס, ברשת החברתית אקס (טוויטר) הבאנה לאבס, ברשת החברתית LinkedIn הבאנה לאבס, סרטונים בערוץ היוטיוב Habana Labs Announces The World’s Highest Performance AI Inference Processor, באתר Habana Labs HABANA LABS Announces Gaudi AI Training Processor, באתר Habana Labs אורי ברקוביץ', ‏אינטל רוכשת את הבאנה לאבס הישראלית ב-2 מיליארד דולר מזומן, באתר גלובס, 16 בדצמבר 2019
סתיו של פטריארך

סתיו של פטריארך (בספרדית: El otoño del patriarca) הוא רומן שנכתב ב-1975 על ידי הסופר גבריאל גארסיה מארקס. הרומן נסוב סביב חייו הבודדים של רודן נצחי וכל-יכול, השולט ללא מצרים במדינה קאריבית דמיונית. גרסיה מרקס ביסס את הדמות הראשית על מגוון רודנים היסטוריים, כגון גוסטבו רוחס פינייה מקולומביה, פרנסיסקו פרנקו מספרד (יש לציין כי הרומן נכתב בברצלונה), וחואן ויסנטה גומז מוונצואלה. הרומן מהווה סיפור אוניברסלי אודות ההשלכות ההרסניות של ריכוז כוח שלטוני בידי אדם יחיד. "סתיו של פטריארך" מחולק לשישה חלקים, כאשר כל חלק למעשה מספר מחדש את אותו סיפור על כוחו האינסופי של הרודן. הספר מתאר במשפטים מפותלים וארוכים מאוד את מחשבותיו, המשקפים את ייאושו ובדידותו לצד תיאור מעשיו האכזריים המאפשרים לו להישאר בשלטון. אחד ההיבטים הבולטים ברומן הוא מעמדה הכמו-אלוהי של הדמות הראשית, ויראת הכבוד התהומית כלפיה מצד בני עמו. כמו ספרים רבים של גרסיה מרקס, הספר שייך לסוגת הריאליזם הקסום, ומשלב אלמנטים פנטסטיים כגון אורך החיים המופלג של הדמות הראשית (מעל 200 שנה, עד כי הוא שוכח את גילו), ושאיבת הים הקריבי בידי ארצות הברית. כמו כן, הספר שייך לסוגת הרומן הדיקטטורי בספרות הלטינו-אמריקאית. "סתיו של פטריארך" היה הספר הנמכר ביותר בספרד בשנת 1975. רומן דיקטטורי דף הספר, באתר הוצאת עם עובד סתיו של פטריארך, באתר OCLC (באנגלית) Folha de S.Paulo, Ilustrada, p.5, January 28, 1976 (בפורטוגזית) – Retrieved December 29, 2011.
האי ביוור

האם התכוונתם ל... ביוור (אי, אנטארקטיקה) – אי למול חופי ארץ אנדרבי באנטארקטיקה ביוור (אי, איי פוקלנד) – אי באיי פוקלנד   ביוור (אי, ריו גרנדה) – אי בנהר הריו גרנדה. האי הועבר מריבונות ארצות הברית לריבונות מקסיקו בהסכם הגבולות של 1970. ביוור (אי, אגם מישיגן) – אי באגם מישיגן במדינת מישיגן שבארצות הברית שדה התעופה ביוור איילנד – שדה התעופה באי ביוור שבמישיגן ביוור (אי, אגם סופריור) – אי באגם סופריור במדינת מישיגן שבארצו הברית ביוור (אי, איווה) – אי בנהר המיסיסיפי, דרומי לעיר קלינטון, במדינת איווה שבארצות הברית ביוור (אי, מסצ'וסטס) – אי במדינת מסצ'וסטס שבארצות הברית ביוור (אי, מונטנה) – אי בנהר ילוסטון במדינת מונטנה שבארצות הברית ביוור (אי, ניו המפשייר) – אי במדינת ניו המפשייר שבארצות הברית ביוור (אי, אונטריו) – אי בתעלה הצפונית של אגם הורון בפרובינציית אונטריו שבקנדה ביוור (אי, אגם טמאגאמי) – אי באגם טמאגאמי בפרובינציית אונטריו שבקנדה ביוור (אי, נובה סקוטיה) – אי בעיר הליפקס בפרובינציית נובה סקוטיה שבקנדה ביוור (אי, ססקצ'ואן) – אי בפרובינציית ססקצ'ואן שבקנדה